CELEX: C2004/300/84
Language: fi
Date: 2004-12-04 00:00:00
Title: Asia T-333/04: House of Donuts Internationalin 11.8.2004 sisämarkkinoiden harmonisointivirastoa (tavaramerkit ja mallit) vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/42
            
         House of Donuts Internationalin 11.8.2004 sisämarkkinoiden harmonisointivirastoa (tavaramerkit ja mallit) vastaan nostama kanne
   (Asia T-333/04)
   (2004/C 300/84)
   Kieli, jolla kannekirjelmä on laadittu: englanti
   House of Donuts International, George Town, Grand Cayman (Brittiläinen Länsi-Intia) on nostanut 11.8.2004 Euroopan yhteisöjen ensimmäisen oikeusasteen tuomioistuimessa kanteen sisämarkkinoiden harmonisointivirastoa (tavaramerkit ja mallit) vastaan. Kantajan edustaja on asianajaja N. Decker, prosessiosoite Luxemburgissa.
   Panrico S.A. osallistui myös asian käsittelyyn valituslautakunnassa.
   Kantaja vaatii, että ensimmäisen oikeusasteen tuomioistuin
   
               —
            
            
               katsoo, että kantajan tekemä yhteisön tavaramerkkihakemus nro 474 486 on hyväksyttävä
            
         
               —
            
            
               kumoaa SMHV:n neljännen valituslautakunnan 12.5.2004 tekemän ratkaisun (asia R 1034/2001-4)
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               Yhteisön tavaramerkin hakija:
            
            
               Kantaja.
            
         
               Haettu tavaramerkki:
            
            
               Kuviomerkki House of donuts luokkiin 30, 32 ja 42 kuuluvia tavaroita ja palveluja varten (esim. munkit, muffinssit, croissantit, kivennäis- ja hiilihappovedet sekä ravintola-, kahvila- ja ateriapalvelut) — hakemus nro 474 486.
            
         
               Sen tavaramerkki- tai merkkioikeuden haltija, johon väitemenettelyssä on vedottu:
            
            
               Panrico S.A.
            
         
               Tavaramerkki- tai merkkioikeus, johon väitemenettelyssä on vedottu.
            
            
               Espanjalaiset sana- ja kuviomerkit DONUT ja donuts luokkiin 30, 32 ja 42 kuuluvia tavaroita ja palveluja varten (esim. kaikentyyppiset konditoriatuotteet, leivonnaiset, makeiset ja karamellit, hedelmäjuomat ja –tuoremehut sekä kahvila-, baari-, ravintola-, hotelli- ja campingpalvelut).
            
         
               Väiteosaston ratkaisu:
            
            
               Tavaramerkkihakemuksen hylkääminen.
            
         
               Valituslautakunnan ratkaisu:
            
            
               Kantajan tekemän valituksen hylkääminen.
            
         
               Kanneperusteet:
            
            
               Kyseessä olevat tavaramerkit eivät ole samankaltaiset. Väitteen tekijälle ei pidä antaa yksinoikeutta sanan donut tai donuts käyttöön.